stanford-oval/wikipedia huggingface dataset:
John I. Thornycroft and Company

Ensimmäinen luokan torpedovene Ariete, jonka Espanjan hallitukselle rakensi Thornycroft & Co.
Yhtiön mainos Brassey's Naval Vuosikertomuksessa vuonna 1915.
John I. Thornycroft and Company (lyh. Thornycroft) oli John Isaac Thornycroftin 1800-luvun puolessavälissä perustama brittiläinen laivanrakennusyhtiö.
Ainoastaan kuusitoistavuotias Thornycroft aloitti 1859 ainoana apunaan nuorempi sisarensa isänsä takapihalla Chiswickissä Thamesin varrella laivanrakennuksen tehden pienen höyrypurren. Hän muutti 1864 vanhempiensa mukana Glasgowiin, jossa hän jatkoi laivojen rakentamista.
Hän aloitti 1866 ensimmäisen varsinaisen yhtiönsä Church Wharfissa Chiswickissä, kun tontti saatiin lunastettua. Täällä luotiin tulevien torpedoveneiden alku, kun valmistettiin 1873 Norjan laivaston Rap. Tämän jälkeen syntyi 1877 Kuninkaallisen laivaston HMS Lightning.
Yhtiö teki kesäkuussa 1904 päätöksen siirtyä Woolstoniin Hampshireen, mistä se hankki Mordey, Carney and Companyn omistaman telakan itselleen. Chiswickissä ollut telakka suljettiin elokuussa 1909. Ensimmäinen Kuninkaalliselle laivastolle Woolstonista valmistunut alus oli Tribal-luokan hävittäjä HMS Tartar.
Yhtiön perustaja John Isaac Thornycroft kuoli kesäkuussa 1928, mutta hänen tilalleen yhtiön toimitusjohtajaksi oli jo 1908 tullut hänen poikansa John Edward Thornycroft. Seuraava toimitusjohtajan vaihdos tapahtui 1960 kun perustajan pojanpoika John Ward Thornycroft nousi toimitusjohtajaksi.
Thornycroft yhdisti voimansa 1966 Vosper and Companyn kanssa muodostaen yhden yhtiön, vaikka sen nimi muuttuikin virallisesti vasta 1970 Vosper Thornycroftiksi. Nykyään yhtiö on osa VT Groupia. Se luopui laivanrakennuksesta myytyään telakkatoimintojensa yhteistyöyrityksestä 45 prosentin  osakepääomansa aseyhtymä BAE Systemsille 2009. VT Group keskittyi palveluliiketoimintoihin.
Yhtiön valmistamia aluksia

D-luokan hävittäjät
Thornycroftin M-luokan hävittäjät
Shakespeare-luokan laivueenjohtajat
Rannikkomoottoriveneet
Hunt-luokan saattuehävittäjien tyyppi IV
Maihinnousualukset
Käännös suomeksi
Torresinsalmen kreoli

| Torresinsalmen kreoli |
| --- | --- |
Oma nimi:  Yumplatok
Muu nimi:  Broken, Torres Strait Pidgin
Tiedot
Alue:   Australia – Torresinsalmen saaret
Puhujia:  6171 (2016)
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  kreolikielet
Kieliryhmä:  englannin kreolit
ISO 639-3:  tcs
 Ohje 
Torresinsalmen kreoli (omakielinen nimi: Yumplatok, vanha nimi myös Broken) on Torresinsalmen saarilla puhuttava englantiin perustuva kreolikieli. Vuonna 2016 Australian väestönlaskennan mukaan kielellä oli 6171 puhujaa. Torresinsalmen kreolin katsotaan olevan uhanalainen ja sen lähimpiä sukulaiskieliä ovat mm. tok-pisin, bislama ja pijin.
Kieltä kirjoitetaan latinalaisin aakkosin. Uusi testamentti on käännetty torresinsalmen kreoliksi vuonna 2014.
Fonologia > Konsonantit

|  | Bilabiaali | Dentaali | Palataali | Velaari |
| --- | --- | --- | --- | --- |
| Nasaali | m | n |  | ŋ |
| Klusiili | p | b | t | d |  | k | g |
| Frikatiivi |  | s | z |  |  |
| Lateraali |  | l |  |  |
| Tremulantti |  | r |  |  |
| Approksimantti | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Olio

Wikisanakirjassa on tähän liittyvä sananselitys: .
Olio tarkoittaa seuraavia asioita:
olio, jokin, jolla on ominaisuuksia ja relaatioita, filosofinen käsite
olio on olio-ohjelmoinnissa tietorakenne, jossa on ominaisuuksia ja toimintoja, olio-ohjelmoinnin peruskäsite
olio, jokin, joka on olemassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olio”, voi hakea sivunnimihaulla, laajalla sivunnimihaulla tai tekstihaulla.
Ozjoryn piiri

Ozjoryn piiri Moskovan alueen kartalla.
Ozjoryn piiri (ven. Озёрский райо́н, Ozjorski raion) on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 538 neliökilometriä ja asukkaita on 39 500 henkeä.
Ozjoryn piiri sijaitsee Moskovan alueen kaakkoisosassa. Se rajoittuu Kaširan, Kolomnan, Luhovitsyn, Stupinon ja Zaraiskin piireihin. Seudun läpi virtaa Okajoki.
Hallinnollinen keskus on Ozjoryn kaupunki. Sen lisäksi piiriin kuuluvat Bojarkinon ja Klišinon maalaiskunnat.
Piirin läpi kulkee Kolomnan ja Kaširan välinen maantie. Ozjorysta on sivurata Kolomnaan Golutvinin asemalle. Okalla on laivaliikennettä.
Ozjoryssa on tekstiili-, metalli- ja elintarviketeollisuutta. Maatalous tuottaa lihaa, maitoa, vihanneksia ja perunaa.
Puhtaan luontonsa ansiosta alue on moskovalaisten suosimaa lomanviettoseutua.
Aiheesta muualla

Wikimedia Commonsissa on kuvia tai muita tiedostoja aiheesta .
Ozjoryn piirin sivusto (venäjäksi)
Jordaan Brown

Jordaan Brown (s. 13. maaliskuuta 1992 Englanti) on englantilainen jalkapalloilija, joka pelaa Veikkausliigaa Vaasan Palloseuran riveissä. Pelipaikaltaan hän on puolustaja ja hänen pelinumeronaan on 25. Suomeen Brown tuli kesken kauden 2014 ja hänet hankittiin VPS:n riveihin europelien karsintoja ajatellen. Ennen saapumistaan Suomeen Brown hankki pelikokemusta AFC Wimbledonin ja Staines Town FC:n joukkueista.
Jouko Kankare

Jouko Juhani Kankare (s. 1940) on suomalainen kemisti ja Turun yliopiston emeritusprofessori. Hän oli vuodesta 1974 Turun yliopiston analyttisen kemian professori ja vuosina 1983–1986 Suomen Akatemian tutkijaprofessori. Hänen tutkimusalaansa ovat muun muassa sähkökemiaan ja luminesenssiin perustuva hivenanalyysimenetelmät ja tietojenkäsittelyn ja matemaattisten menetelmien sovellukset kemiassa. Hän on tutkimusryhmänsä kanssa kehitellyt sähköä johtavia muoveja.
Joram (Juuda)

Joram tuli Juudan kuninkaaksi isänsä Josafatin jälkeen. Hän oli kuninkaaksi tullessaan 32 vuoden ikäinen ja hallitsi kahdeksan vuotta, todennäköisesti 845–837 eaa. Hän kulki samaa tietä kuin Israelin kuninkaat. Hänellä oli vaimonaan Ahabin tytär Atalja. Joramin aikana Edom nousi kapinaan ja irrottautui Juudasta. Sotaretki Edomin takaisinvaltaamiseksi epäonnistui. Myös Libna irtautui Juudasta. Kun Joram kuoli, tuli kuninkaaksi hänen poikansa Ahasja.
Jouko Järvinen

| Jouko Järvinen |
| --- | --- |

Henkilötiedot
Koko nimi:  Jouko Järvinen
Syntynyt: 20. huhtikuuta 1987 (ikä 37)
Kansalaisuus:   Suomi
Koripalloilija
Pelipaikka:  Pelintekijä
Pituus:  192 cm
Paino:  85 kg
Pelaajaura
Seurajoukkueet
2006–2007 2007–2010 2010–2011 2011–2012 2012–2013 2013–2015 2015–2016 2016–2018:  Kouvot Lappeenrannan NMKY PSK Gequos (Saksa) Lappeenrannan NMKY Tapiolan Honka Helsinki Seagulls Tapiolan Honka Espoo United
Jouko Järvinen (s. 20. huhtikuuta 1987) on suomalainen kilpauransa päättänyt koripalloilija.
Järvinen siirtyi Tapiolan Honkaan kaudeksi 2012–2013 pelattuaan urallaan tätä ennen Korisliigaa Lappeenrannan NMKY:ssä ja Kouvoissa sekä vaihto-oppilasvuotenaan Saksan neljänneksi korkeimmalla sarjatasolla PSK Gequosissa. Pituudeltaan 192-senttisen Järvisen kasvattajaseura on Peli-Karhut. Järvinen pelasi 25 nuorten maaottelua. Niissä pisteitä kertyi 176.
Pääsarjauransa Järvinen aloitti kaudella 2006–07 Kouvojen joukkueessa. Kaudeksi 2007–08 hän siirtyi Lappeenrannan NMKY:n joukkueeseen. Kauden aikana Järvinen oli joukkueensa mukana voittamassa Suomen cupia sekä SM-pronssia.
Vuosina 2013–2015 Järvinen edusti Helsinki Seagullsia, minkä jälkeen hän pelasi yhden kauden Hongassa M1DB:tä. Heinäkuussa 2016 hän teki sopimuksen Espoo Unitedin kanssa. EU nousi Korisliigaan jossa pelasi kauden 2017–2018. Järvinen lopetti kilpauransa kauden päätyttyä.
John Lyons

| Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Mitalit> Maa:   Yhdysvallat.Miesten jääkiekko | Maa:   Yhdysvallat> Miesten jääkiekko |
| --- | --- | --- | --- |
|  Hopeaa | Chamonix 1924 | Jääkiekko |  |
John Lyons (31. maaliskuuta 1900 – 15. tammikuuta 1971) oli yhdysvaltalainen jääkiekkoilija ja olympiamitalisti.
Lyons edusti Yhdysvaltojen maajoukkuetta vuoden 1924 talviolympialaisissa, jossa maa sijoittui hopealle. Lyons pelasi turnauksessa yhden ottelun.
PARTECO

PARTECO on lyhenne suomalaisesta tutkimus- ja kehityshankkeesta nimeltä Participatory Economy and Beyond: Developing tools and processes for open and participatory knowledge creation and content production. Hankkeessa tutkitaan sosiaalista mediaa, ideamarkkinoita ja osallistumistaloutta.
PARTECO-hanketta johtaa Tampereen yliopiston hypermedialaboratorio, ja tutkimuskumppaneina ovat Journalismin tutkimusyksikkö sekä Tampereen ammattikorkeakoulu. Tutkimusta rahoittavat Tekes, Aina Group, A-lehdet, Ericsson, Tuotantoyhtiö Energia, Professia ja Mediamaisteri Group.
Hankkeen ensimmäisenä tuloksena syntyi kirja nimeltä Community Created Content. Law, Business and Policy. Kirjan kirjoittivat Herkko Hietanen, Ville Oksanen ja Mikko Välimäki Turre Legal Oy:stä. Sosiaalisen median liiketoimintamallien pohdiskelua jatkoivat Cai Melakoski, Helena Tirronen ja Sohvi Sirkesalo Tampereen ammattikorkeakoulusta. Heidän tekemänsä selvitys "Himottaa, mutta pelottaa?" Suomalaisen sisältötuotantoalan näkemyksiä osallistumistaloudesta ja sosiaalisesta mediasta julkaistiin 29. huhtikuuta 2007.
PARTECO on kaksivuotinen hanke. Se päättyy kesällä 2008.
PARTECO on myös PARTECO-niminen italialaisyritys, joka valmistaa elementtejä puhdashuoneisiin. Yrityksen toimipiste on Milanossa, ja se on harjoittanut liiketoimintaa jo parikymmentä vuotta.
Aiheesta muualla

Some Lab
PARTECO-hankkeen esittely
Community Created Content. Law, Business and Policy -kirja (pdf)
"Himottaa, mutta pelottaa?" Suomalaisen sisältötuotantoalan näkemyksiä osallistumistaloudesta ja sosiaalisesta mediasta -selvitys (pdf)
Luettelo televisiosarjan 24 jaksoista

24:n tunnus. Sarja alkoi Fox-kanavalla 6. marraskuuta 2001.
24 on yhdysvaltalainen toiminta/jännitys -draamasarja, jonka ovat luoneet Joel Surnow ja Robert Cochran.
Kuudes tuotantokausi: 2007

| # | Nimi | Käsikirjoittaja | Ohjaaja | Ensiesitys | Tuotantokoodi |
| --- | --- | --- | --- | --- | --- |
| 121 | "06:00–07:00" | Howard Gordon | Jon Cassar | 14. tammikuuta 2007 | 6AFF01 |
Lähes kaksi vuotta on kulunut siitä, kun Jack Bauer jäi kiinalaisten vangiksi. Viimeisten viikkojen aikana Yhdysvallat on ollut lukuisten terroristihyökkäysten kohteena, joissa sadat ihmiset ovat menettäneet henkensä. Hyökkäysten pääarkkitehdin eliminoimiseksi Yhdysvaltojen uusi presidentti on tehnyt erityisesti Jack Baueria koskevan sopimuksen toisen, kostoa janoavan terroristin kanssa.
| 122 | "07:00–08:00" | Manny Coto | Jon Cassar | 14. tammikuuta 2007 | 6AFF02 |
Taisteluhelikopterit ovat matkalla kohti Abu Fayedin antamaa osoitetta, jossa pääterroristi Hamri Al-Assad joukkoineen majailee. Jonkin aikaa ennen iskua presidentti saa tiedon, joka kyseenalaistaa koko operaation.
| 123 | "08:00–09:00" | David Fury, Evan Katz | Brad Turner | 15. tammikuuta 2007 | 6AFF03 |
Jack ja Assad seuraavat terroristia, joka saattaa johdattaa heidät Fayedin luo. Esikaupunkialueella naapurin poika paljastaa Wallacen perheelle todelliset korttinsa. Työnantajansa kanssa pidätetty Sandra Palmer ottaa yhteyttä veljeensä. Pääterroristi Fayed esittää uuden vaatimuksen Yhdysvaltojen presidentille.
| 124 | "09:00–10:00" | Robert Cochran | Brad Turner | 15. tammikuuta 2007 | 6AFF04 |
Fayedin todelliset päämäärät alkavat selvitä. Jack saa tiedon nuoren terroristin panttivankina olevasta Wallacen perheestä. Kaikki eivät katso hyvällä, kun Assadille tarjotaan operaatiossa erikoisasemaa.
| 125 | "10:00–11:00" |  |  | 22. tammikuuta 2007 | 6AFF05 |
Fayedin hallussa olevien pommien jäljet johtavat Jackin kannalta hyvin yllättävään suuntaan...
| 126 | "11:00–12:00" |  |  | 29. tammikuuta 2007 | 6AFF06 |
Jackille alkaa selvitä hänen isänsä ja veljensä osallisuus äskeisessä murhenäytelmässä. Sandra Palmerin esimies joutuu koville toimiessaan vankileirillä FBI:n urkkijana. Tom Lennox yllättää Karen Hayesin Valkoisessa talossa. Darren McCarthy etsii uutta ydinpommien laukaisumekanismin ohjelmoijaa.
| 127 | "12:00–13:00" |  |  | 5. helmikuuta 2007 | 6AFF07 |
Millä tavoin Graem Bauer aikoo menetellä isänsä ja Jackin suhteen? Menevätkö Tom Lennoxin suunnitelmat nyt läpi, kun Karen Hayes on lähtenyt? Darren McCarthy löytää Fayedin tarvitseman ohjelmoijan.
Seitsemäs tuotantokausi: 2009

| # | Nimi | Käsikirjoittaja | Ohjaaja | Ensiesitys | Tuotantokoodi |
| --- | --- | --- | --- | --- | --- |
| 145 | "-" | - | - | 2008 | 7AFF01 |
Orkla Confectionery & Snacks

Orkla Confectionery &
 Snacksin logo.
Orkla Confectionery & Snacks on norjalaiseen Orkla-konserniin kuuluva välipalaruokia ja makeisia valmistava yhtiö, joka toimii Pohjoismaissa sekä Baltian maissa.
Norjassa yhtiöön kuuluvat KiMs, Nidar ja Sætre, Ruotsissa OLW ja Göteborgs Kex. Lisäksi Kalev, Latfood ja KiMs Denmark ovat osa yhtiötä.
Aiheesta muualla

www.orklacs.fi
Orkla Confectionery & Snacks (Arkistoitu – Internet Archive)
J. Pettersson: Från knölar i marken till miljoner på banken. Chips - ett åländskt industriellt företagsbygge. Mariehamn 2008.
Paavo Simelius

Paavo Ilmari Simelius (15. syyskuuta 1893 Haukivuori – 25. elokuuta 1978 Mona Vale, New South Wales, Australia) oli suomalainen juristi ja diplomaatti.
Simeliuksen vanhemmat olivat asemapäällikkö Jaakko Kustaa Simelius (1865–1928) ja Elin Olga Matilda Vikman (1871–1965).
Simelius suoritti 1915 oikeustutkinnon Helsingin yliopistossa. Hän oli ulkoministeriön palveluksessa ja oli muun muassa Suomen asiainhoitajana Sydneyssä Australiassa 1949–1958. Hän oli jo aiemmin ollut Suomen konsulina Sydneyssä 1935–1941. Muita Simeliuksen asemapaikkoja olivat New York, Seattle ja Rotterdam. Simelius sai pääkonsulin arvonimen 1941.
Paavo Simelius oli naimisissa vuoteen 1971 saakka Aino Hellin Pylkkäsen (1900–1971) kanssa ja vuodesta 1973 australialaisen kuvaamataidon opettaja Josephine Worthin kanssa. Paavo Simeliuksen nuorempi veli oli puolustusvoimien komentaja ja jalkaväenkenraali Sakari Simelius.
The Call

| ”The Call” Backstreet Boys |
| --- | --- | --- |

Singlen tiedot
 Albumilta: Black & Blue
 Julkaistu: 6. helmikuuta 2001   Remix-versiot 13. maaliskuuta 2001
 Formaatti: CD
 Tuottaja(t): Max Martin, Rami Yacoub
 Tyylilaji: pop, dance, power pop
 Kesto: 03.24
 Levy-yhtiö: Jive
Backstreet Boysin muut singlet
| ”Shape of My Heart” 2000 | ”The Call” 2001 | ”More Than That” 2001 |
"The Call" on yhdysvaltalaisen poikabändin Backstreet Boysin toinen single albumilta Black & Blue.
Listasijat

| Lista (2001) | Lista- sija |
| --- | --- |
Australian singlelista: 19
Itävallan singlelista: 23
Belgian (Flanders) singlelista: 30
Hollannin singlelista: 9
Suomen singlelista: 15
Italian singlelista: 6
Uude-Seelannin singlelista: 19
Norjan singlelista: 8
Ruotsin singlelista: 5
Sveitsin singlelista: 30
Britannian singlelista: 8
U.S. Billboard Hot 100: 52
Kappalelista

Vakiopainos
"The Call"
"Shape Of My Heart" (Soul Solution Radio Mix)
"Shape Of My Heart" (Soul Solution Club Mix)
Remix-versio (EP)
"The Call" (Albumin versio)
"The Call" (Fragma Remix)
"The Call" (Tom Novy Remix)
"The Call" (Neptunes Remix feat. Pharrell & Clipse)
"The Call" (Kruger Mix)
"The Call" (Thunderpuss Radio Edit)
"The Call" (Thunderpuss Club Mix)
"The Call" (Thunderdub)
Remix-versio (vinyyli)
"The Call" (Thunderpuss Club Mix)
"The Call" (Destiny Mix)
"The Call" (Fragma Remix)
"The Call" (Kruger Mix [Shanks & Bigfoot])
"The Call" (Thunderpuss Radio Edit)
Urban Remix-versio (vinyyli)
"The Call" (Neptunes Remix - w/ Rap)
"The Call" (Neptunes Remix - No Rap)
"The Call" (Marcus DL Remix)
"The Call" (Earthtone III Remix)
"The Call" (Aza's Blak Beatniks Club Mix)
Musiikkivideo

"The Call" -singlen musiikkivideon ohjasi Francis Lawrence joulukuussa 2000. Itse kappaletta pidennettiin musiikkivideota varten: kappaleen alkuun lisättiin puhelimen pirinää ja toisen kertosäkeen jälkeen break-musiikkipätkä. Myös kolmas kertosäekerta lisättiin.
Backstreet Boysin jäsen, A.J. McLean myönsi The Oprah Winfrey Show'ssa kokeilleensa kokaiinia ensimmäisen kerran kyseisen musiikkivideon kuvauksissa.
Kyseinen musiikkivideo voitti MTV Asia Awards -gaalan palkinnon parhaasta videosta ja MTV Video Music Awards -plakinnon parhaasta pop videosta.
Musiikkivideo > Juoni

Musiikkivideo, joka täydentää kappaleen sanoja, kertoo tarinan miehestä, joka ei ole uskollinen tyttöystävälleen. Hän tapaa toisen naisen yökerhossa ja lähtee klubilta naisen kanssa eikä palaakkaan kotiin tyttöystävänsä luo, jolle hän soitti selitelläkseen myöhäistä kotiinpaluuta. Videossa paljastetaan kuitenkin, että miehen tyttöystävä tuntee naisena jonka kanssa mies häntä pettää. Kaikki viisi bändin jäsentä esittää miestä vuorotellen.
PAND – Taiteilijat rauhan puolesta

PAND – Taiteilijat rauhan puolesta on vuodesta 1983 alkaen toiminut suomalainen taiteilijoiden ja kulttuurityöntekijöiden rauhanjärjestö, jonka tavoitteena on aseistariisunnan, rauhan ja ihmisoikeuksien edistäminen. PAND on puolueisiin sitoutumaton. Järjestön puheenjohtaja on varjoteatteritaiteilija Elviira Davidow.
Yhdistyksen toiminta on tapahtumia ja kampanjoita rauhanajatusten levittämiseksi, yhteistyötä taiteilija-, rauhan- ja ihmisoikeusjärjestöjen kanssa sekä kehitysyhteistyön ja kulttuurivaihdon tukemista ja toteuttamista.
Järjestö on kansainvälisen taiteilijoiden rauhanliikkeen PAND Internationalin (Performers and Artists for Nuclear Disarmament) jäsen.
Puheenjohtajat

Juha-Pekka Väisänen ?–2013
Eeva-Helena Inomaa 2014–
Antti Seppänen –2023
Elviira Davidow 2023–
Aiheesta muualla

PAND – Taiteilijat rauhan puolesta
The CBS Radio Mystery Theater

Logo
The CBS Radio Mystery Theater (CBSRMT, vaihtoehtoisesti pelkkä Mystery Theater) oli vuosina 1974–1982 lähetetty radiokuunnelmasarja, jonka kunnianhimoisena pyrkimyksenä oli esittää radion kultakauden (–1962) tyyppistä ohjelmistoa. Sarjan luoja oli Himan Brown, joka tunnettiin muun muassa Inner Sanctumin ja monien muiden jo 1930-luvulla esitettyjen radiosarjojen tuottajana. Sarjan ensimmäinen jakso lähetettiin 6. tammikuuta 1974 ja viimeinen 31. joulukuuta 1982. Sarjaa lähettiin CBS:n radioverkkoon kuuluvien asemien kautta.
Sarjaa lähetettiin päivittäin ja yksittäinen jakso oli kestoltaan 60 minuuttia, mukaan lukien uutiset ja mainokset. Tyypillinen lähetysviikko koostui 3–4 uudesta jaksosta, loppujen ollessa uusintoja. Kaikkiaan jaksojen ensiesityksiä oli 1399 ja lähetyksiä 2969.
Sarjan isäntänä toimi helmikuuhun 1982 asti näyttelijä E. G. Marshall, jonka jälkeen tehtävä siirtyi Tammy Grimesille.
Alkuperäiskäsikirjoitusten lisäksi sarja sisälsi useiden klassisten tarinoiden dramatisointeja. Kirjailijanimistä mainittakoon muun muassa Edgar Allan Poe, O. Henry, Mark Twain, Ambrose Bierce ja Charles Dickens.
Näyttelijät

Sarjassa esiintyi useita sekä valkokankaalta, että radiosta tunnettuja näyttelijöitä. Tunnetuimpiin vakionäyttelijöihin kuuluivat Fred Gwynne, Mercedes McCambridge, Norman Rose, Joan Hackett, Morgan Fairchild, Mason Adams, Keir Dullea, John Lithgow, Tony Roberts ja Howard Da Silva. Vierailevista näyttelijöistä mainittakoon Casey Kasem, Margaret Hamilton, Paul Hecht, Kim Hunter, Agnes Moorehead, Jerry Orbach, Theo Bikel, Marian Seldes, Jerry Stiller, Roy Thinnes, Mandy Patinkin ja 12-vuotias Sarah Jessica Parker.
Palkinnot

Vuonna 1975 CBSRMT voitti arvostetun Peabody-palkinnon. Vuonna 1979 tuottaja Himan Brown sai San Francisco State Universityn myöntämän Broadcast Preceptor Awardin. Vuonna 1990 CBSRMT pääsi Radio Hall of Fameen.
Kirjat

1978 julkaistiin kirja, johon oli sovitettu kolme sarjan alkuperäiskäsikirjoitusta novellimuotoon.
Sam Dannin kirjoittama jakso Children of Death toimi pohjana saman kirjailijan vuonna 1979 julkaistulle romaanille The Third Body. Myös jakso Goodbye Carl Erich julkaistiin romaanina 1985.
Vuonna 1999 McFarland & Company, Inc julkaisi Gordon Paytonin ja Martin Grams Jr.:n kirjan The CBS Radio Mystery Theater, joka sisälsi sarjan historiikin ja jakso-oppaan.
2006 Stahl Consolidated Manufacturing Corporation julkaisi kirjan The CBS Radio Mystery Theater as an Educational Degree, joka käsitteli sarjan käyttöä opetuksen apuvälineenä.
Aiheesta muualla

CBSRMT:n jaksoja kuunneltavissa/ladattavissa Internet Archivessa
CBSRMT Forum
Jason Carr's CBSRMT Database (Arkistoitu – Internet Archive)
Dick Judgen CBSRMT jaksoluettelo
Himan Brown's Audio Theater
Joukkovelkakirja

Hollannin Itä-Intian kauppakomppanian 7. marraskuuta 1623 liikkeelle laskema 2400 floriinin nimellisarvoinen joukkovelkakirjalaina.
Joukkovelkakirja (JVK) on usealta yksityiseltä tai institutionaaliselta sijoittajalta kerätyn joukkolainan vakuudeksi annettu velkakirja. Velallinen antaa joukkovelkakirjan todistukseksi jokaiselle velan omistajalle heidän osuuttaan vastaan. Joukkovelkakirjassa on yleensä korkojen ja pääoman maksua vastaan annettavat lipukkeet, jotka leikataan saksilla irti joukkovelkakirjasta.
Nykyisin paperimuotoinen joukkovelkakirja on harvinainen; joukkovelkakirjat liitetään usein arvo-osuusjärjestelmään.
Aiheesta muualla

Kuvia tai muita tiedostoja aiheesta Joukkovelkakirja Wikimedia Commonsissa
PG 1159 -tähti

PG 1159 -tähti on tähti, joka on muuttumassa planetaarisen sumun keskustähdestä valkeaksi kääpiöksi. Näiden kuumien tähtien pintalämpötilat ovat 75 000–200 000 kelviniä. Jotkut näistä tähdistä polttavat yhä heliumia ydinreaktioissa. PG 1159 -tähdet ovat jäähtymässä kohti DO-tyypin valkeita kääpiöitä. Näiden tähtien prototyyppi on PG 1159-035. Jotkut näistä tähdistä sykkivät aaltoilevasti, ei säteen suunnassa, 300–3 000 sekunnin jaksoissa, valonvaihtelulla 5–10 %. Nämä ovat GW Virginis -tähtiä, jotka jaetaan DOV- ja PNNV-tähtiin.
Onondagan piirikunta

Onondagan piirikunta (engl. Onondaga County) on Yhdysvaltojen New Yorkin osavaltiossa sijaitseva piirikunta. Sen väkiluku oli 461 809 vuonna 2018 ja sen pinta-ala on 2 088 neliökilometriä. Piirikunnan hallintokeskus Syracuse on myös sen suurin kaupunki.
Piirikunta perustettiin vuonna 1796 ja se on saanut nimensä Onondagan intiaanikansalta.
Väestö

Piirikunnan asukkaista 76,5 prosenttia on valkoisia, 11 prosenttia mustia ja 4,88 prosenttia latinalaisamerikkalaisia. 96,5 prosenttia asukkaista on Yhdysvaltain kansalaisia. Piirikunnan väestön keski-ikä on 39 vuotta.
Kuvia piirikunnasta

Piirikunnan oikeustalo.
Syracuse.
Aiheesta muualla

Kuvia tai muita tiedostoja aiheesta Onondagan piirikunta Wikimedia Commonsissa
John Tardy

| John Tardy |
| --- | --- |
 John Tardy, 2005
Henkilötiedot
Syntynyt: 15. maaliskuuta 1968 (ikä 56) Florida, Yhdysvallat
Ammatti:  muusikko
Muusikko
Laulukielet:  englanti
Aktiivisena:  1983–1997, 2003–
Tyylilajit:  death metal
Yhtyeet:  Obituary, Tardy Brothers
Levy-yhtiöt:  Roadrunner Records
  [ Muokkaa Wikidatassa ] [ ohje ]  
John Tardy (s. 15. maaliskuuta 1968) on yhdysvaltalaisen death metal -yhtye Obituaryn laulaja ja kyseisen yhtyeen rumpali Donald Tardyn veli. Hän oli vuosina 1997–2002 töissä tietokoneyrityksessä, joka oli luultavasti pääsyy yhtyeen hajoamiseen.
John Taylor (muusikko)

John Taylor
John Taylor (s. Nigel John Taylor 20. kesäkuuta 1960 Birmingham, Iso-Britannia) on brittiläinen muusikko, joka tunnetaan parhaiten Duran Duran -yhtyeen basistina ja perustajajäsenenä.
Taylor on soittanut Duran Duranissa vuosina 1978-1997 ja jälleen vuodesta 2001 alkaen. Hänen muita yhtyeitään ovat olleet Power Station ja Neurotic Outsiders. Musiikillisiksi esikuvikseen hän on maininnut Chic-yhtyeen Bernard Edwardsin ja The Clashin Paul Simononin.
John Taylor avioitui 1991 Amanda De Cadenetin kanssa. Heillä on tytär Atlanta Noo De Cadenet Taylor (s. 31. maaliskuuta 1992). Pari erosi vuonna 1995. Taylorin nykyinen vaimo on Gela Nash, joka on toinen Juicy Couture -vaatemerkin perustajista.